
Perimti iš Šiaulių Centro pradinė mokyklos patikėjimo teise valdomą Šiaulių miesto savivaldybei nuosavybės teise priklausantį trumpalaikį materialųjį turtą ir perduoti jį lopšeliui-darželiui „Salduvė“ valdyti, naudoti ir juo disponuoti patikėjimo teise.

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu (toliau – Įstatymas). Įstatymo 8 straipsnio 1 dalies 2 punkte nustatyta, kad savivaldybių institucijos, įmonės, įstaigos ir organizacijos savivaldybių turtą valdo, naudoja ir juo disponuoja patikėjimo teise. Įstatymo 12 straipsnio 1 dalyje numatyta, kad savivaldybei nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šiaulių miesto savivaldybės tarybos 2025 m. lapkričio 6 d sprendimu Nr. T-531 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“ patvirtintas Šiaulių miesto savivaldybės turto valdymo, naudojimo ir disponavimo juo tvarkos aprašas reglamentuoja Šiaulių miesto savivaldybei nuosavybės teise priklausančio turto perdavimo sąlygas ir tvarką.
Teikiamu Tarybos sprendimo projektu siūloma perimti Šiaulių Centro pradinės mokyklos veiklai nebereikalingą, patikėjimo teise valdomą, Šiaulių miesto savivaldybei (toliau – Savivaldybė) nuosavybės teise priklausantį trumpalaikį materialųjį turtą. Perimtą turtą perduoti Šiaulių lopšeliui-darželiui „Salduvė“ valdyti, naudoti ir disponuoti juo patikėjimo teise. Perduotas turtas bus naudojamas Šiaulių lopšelio-darželio „Salduvė“ veikloje.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – perdavus Savivaldybės turtą Šiaulių lopšelis-darželis „Salduvė“ bus aprūpintas jo veiklai reikalingu turtu.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. (0 41) 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

